Feminist Frequency: Samtaler med Popkultur (i samarbejde med bitchmedia)
Troper vs. Kvinder
En 'trope', eller en skabelon, er et almindeligt mønster i en fortælling eller i en figurs karakteristika.
En trope bliver til en kliché når den er genstand for overdreven brug
Desværre er nogle af disse troper med til at forstærke negative stereotyper.
Afsnit #2: Kvinder i Køleskabe
I 1994 udkom Green Lantern #54 hvor Kyle Rayner finder sin kæreste, Alex DeWitt, brutalt myrdet og proppet ind i et køleskab.
Jeg har aldrig læst Green Lantern, men det har Gail Simone heldigvis, og hun kunne se en tendens.
Simone var dødtræt af at se "superheltinder som er blevet frataget deres kræfter, voldtaget eller skåret i småstykker og proppet i køleskabet."
I 1999 begyndte hun at føre en liste over 90 tegneserier, der havde plots med kvindelige superhelte der mistede deres superkræfter,
blev ofre for voldelige overgreb eller blev dræbt, ofte som et plotelement i den mandlige helts udvikling.
Hun kaldte dette genkommende mønster Kvinder i Køleskabe, af indlysende grunde.
Siden listens begyndelse er den vokset og vokset,
og jeg vil nøjes med at vise jer et par eksempler.
Spidermans første kærlighed, Gwen Stacy, blev kastet ud fra en bygning af Green Goblin i 1973.
Selvom Spidey sprang heltemodigt ind og reddede hende, døde hun af piskesmæld eller af chokket.
Ikke overraskende blev seriens fans vrede over en af de centrale personers meningsløse død.
Forfatterne valgte at slå en vigtig kvindelig rolle ihjel alene med det formål at give Peter Parker en mere kompleks og interessant udviklingskurve.
I Batmanuniverset blev Stephanie Brown, som spillede mange forskellige roller såsom The Spoiler, kvindelig Robin og Batgirl, tortureret på det grusomste med et elektrisk bor af Batmans fjende The Black Mask.
Billederne af Brown, der blev tortureret var ekstremt seksualiserede og blev trykt over flere numre.
Nogle fans var så oprevne over at Batgirl blev lagt på køl på denne måde, at de kaldte billederne for torturporno.
En anden stærk kvindelig superhelt, der gik en tidlig og triviel død i møde, var Big Barda.
Hun var leder af Female Furies, og også medlem af Birds of Prey og Justice League.
Hun var gift med Mr. Miracle og var faktisk fysisk stærkere end sin superhelteægtefælle.
Selvom Big Barda havde alle disse superkræfter, blev hun stadig dræbt i sit køkken uden modstand.
Og hendes død gav bekvemt nok hendes mand et nyt narrativ
Han kæmpede med om han skulle benytte Anti-Life Equation, som ville gøre ham til herre over alle levende væsners vilje
Big Barda er bare en af mange kvindelige figurer, hvis pludselige og meningsløse død blev sat i scene for at skabe et mere kompleks plot for en mandlig helt.
Tegneserier kan være svære at følge med, fordi så mange figurer slås ihjel og senere vender tilbage,
og nogle gange er der forskellige kanoniske versioner af de samme figurer, så det er svært at generalisere, men det sker alligevel meget tit.
Tropen Kvinder i Køleskabe er en måde at forstå en flig af vores meget komplekse verden på ved at iagttage overordnede mønstre for måden kvinders historier fortælles på i tegneserier.
Da Simone udgav sin lister i 1999 var der med det samme en modreaktion fra visse tegneserieentusiaster, som mente at det var urimeligt at nøjes med at fokusere på kvindelige figurer.
Denne kritik rejses hver eneste gang der. udpeges troper, der specifikt gælder kvinder
I dette tilfælde kritiserede tegneserieentusiaster tropen Kvinder i Køleskabe ved at hævde at ligeså mange mandlige helte bliver dræbt og tortureret, så hvad er problemet?